টংলা বড়োলেণ্ড ছহিদ সোঁৱৰণি বেডমিন্টন প্ৰতিযোগিতা সমিতিৰ উদ্যোগত আৰু এবছুৰ টংলা গোটৰ সহযোগত ওদালগুৰিৰ টংলাৰ চমুৱাপাৰা প্ৰাথমিক বিদ্যালয় চৌহদত দুদিন ধৰি চলিবলগীয়া সদৌ অসম নন্ ৰেংকিং বেডমিন্টন প্ৰতিযোগিতা-২০১৭' খন শনিবাৰে সন্ধিয়া মুকলি কৰা হয়।
ক্ৰীড়া প্ৰতিযোগিতাখন আনুষ্ঠানিকভাৱে মুকলি কৰে ওদালগুৰিৰ জিলা ক্ৰীড়া বিষয়া ভূপেন ৰাভাই। ইয়াৰ আগেয়ে বড়োলেণ্ড জনজাতি সৰক্ষা মঞ্চ আৰু সদৌ বড়ো ছাত্ৰ সন্থাৰ কাৰ্যকৰ্তাসকলে বড়ো আন্দোলনৰ ছহিদসকলৰ প্ৰতি শ্ৰদ্ধাঞ্জলি জনায়।
প্ৰতিযোগিতাখনত ৰাজ্যখনৰ বিভিন্ন প্ৰান্তৰ বহু সংখ্যক প্ৰতিযোগীয়ে অংশগ্ৰহণ কৰিছে। প্ৰতিযোগিতাখনত বিজয়ীয়ে নগদ ২০,০০০ টকা আৰু ৰাণাৰ্চ আপে ১০,০০০ টকাৰ পুৰস্কাৰ লাভ কৰিব। তদুপৰি, নগদ ধনৰ লগতে ট্ৰফী আৰু প্ৰমাণ পত্ৰও দিয়া হ'ব।
পুৰুষৰ দ্বৈত শাখাত অনুষ্ঠিত হ'বলগীয়া প্ৰতিযোগিতাখনত প্ৰতিযোগীয়ে অংশগ্ৰহণৰ বাবে দেখুওৱা ব্যাপক সঁহাৰিয়ে আয়োজকক উৎসাহিত কৰি তুলিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
